Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: a 35/1999. (XII. 26) PM rendeletben előírtak szerint kell
Paragraph Index: 540

37.B JEGYZÉSI GARANCIAVÁLLALÁS MIATTI KÖTELEZETTSÉG MINŐSÍTÉSE ÉS A KÉPZETT CÉLTARTALÉK MÉRTÉKE A jelentés kitöltése A befektetési szolgáltatónak ebben a táblában kell kimutatni a vonatkozó jogszabályi előírások szerint az értékpapírt kibocsátó ügyfelekkel szemben vállalt jegyzési garanciák minősítését és annak alapján megképzett céltartalékot. Ezt a táblát az adatszolgáltatásra nem kötelezett befektetési szolgáltatónak nem kell kitölteni és a tábla számánál „—” (negatív) jelet kell feltüntetni, annak jelölésére, hogy nem kell az intézménynek adatot szolgáltatni. A jegyzési garanciavállalásokat a befektetési vállalkozások az BeSzkr.-ben meghatározottak szerint, a befektetési szolgáltatási tevékenységet végző hitelintézetek a rájuk vonatkozó jogszabályi előírások alapján kötelesek minősíteni, és céltartalékot képezni. 2000/82. szám A minősített állományt és a megképzett céltartalékot a táblában szereplő részletezésben kell jelenteni. Az a) oszlopban az értékpapírt kibocsátó nevét, a b) oszlopban a kibocsátó ügyfelet azonosító adatot kell feltüntetni. Azonosító adatként a vállalkozás törzsszámát (az adószám első nyolc számjegyét) kell beírni. A c) oszlopban az értékpapír megnevezésénél az értékpapír rövid, de azonosítható nevét, a d) oszlopban az értékpapír egyedi azonosító, ISIN kódját kell feltüntetni. Az e) oszlopban kell az értékpapír alapcímletének értékét, az f) oszlopban a jegyzési garanciára vállalt értékpapír mennyiségét, darabszámát kell feltüntetni. A g) oszlopban a jegyzési garanciával fedezett értékpapírból a lejegyzettek darabszámát, a h) oszlopban az értékpapírnak a kibocsátási áron számított értékét kell kimutatni. Az i) oszlopban az a jegyzési garanciával biztosított értékpapír-állománynak a le nem jegyzett értékét kell szerepeltetni. Ez a jegyzési garanciavállalásnak a még le nem jegyzett értékpapír állomány miatt fennálló mérlegen kívüli kötelezettsége, amely után céltartalékot kell képezi. A j) és k) oszlopokban a jegyzési garanciavállalási kötelezettség minősítéséhez kapcsolódóan az ügylet, illetve a kibocsátó ügyfél szerinti kockázati súlyokat kell feltüntetni. Az l) oszlopban a jegyzési garanciára képzett céltartalék teljes összegét kell kimutatni. FÜGGELÉK I. TÁBLÁKON BELÜLI EGYEZ ŐSÉGEK (a 8. sz. melléklethez)

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes